Samotnej sanácii predchádzajú prípravné práce, a to hlavne čistenie potrubia a dôkladné odstránenie akýchkoľvek prekážok. Keď je potrubie čisté, zaplníme ho sanačným rukávom z mimoriadne kvalitného materiálu. Rukáv nafúkneme a vložíme doň UV svetlá. Posúvaním týchto svetiel po celej dĺžke rukáva dochádza k vytvrdzovaniu vložky, ktorá tesne priľne k pôvodnej rúre. Rýchlosť posúvania závisí od priemeru potrubia a hrúbky vložky, pričom môže dosiahnuť až 1,2 metra za minútu. Proces sa končí úpravou rukáva do finálnej podoby a kamerovými skúškami opraveného potrubia.